ddrg/super_eurlex huggingface dataset:
Feithicil ceithre roth ina bhfuil mótar leictreach SD 24V 800W a chumhachtaítear le dhá cheallra in-athluchtaithe 12V dar toilleadh 45Ah. Tuairim ar 65 cm ar leithead atá sí, 125 cm ar fad agus 129 cm ar airde (agus an airde sin arna tomhas ag cúl an tsuíocháin, ach í 85 cm nó mar sin ar airde agus an suíochán fillte síos). Tuairim ar 107 kg meáchain atá inti san iomlán (108 kg má áirítear na ceallraí). Is é 130 kg, nó faoin tuairim sin, an t-ualach uasta. Tá na saintréithe seo a leanas ag an bhfeithicil: — tá léibheann cothrománach ag nascadh na rann deiridh agus tosaigh; ní féidir an léibheann a choigeartú ar aon bhealach lena cur in oiriúint do riachtanais an úsáideora (e.g. ní féidir í a fhilleadh ná a chlaonadh), — tá dhá acastóir faoi sprionga uirthi, tiomáint acastóra deiridh atá inti agus is é 820mm an rothfhad, — acmhainn ghrádáin 130, — caschiorcal 210 cm, — dhá phéire bonn inséidte (agus na boinn deiridh níos mó ná na boinn tosaigh), — suíochán rothlach uirthi is féidir a chumrú, agus a ardú agus a ísliú, agus tacaí agus tacaí sciathán air, maille le dromchla frithsciorrtha le haghaidh na dtroithe, — is féidir an colún stiúrtha a choigeartú agus a fhilleadh síos agus tá déanamh ubhchruthach ar na hanlaí, — tá soilse deiridh agus soilse tosaigh uirthi, agus treotháscairí agus scátháin siarfhéachana. Ina theannta sin, tá painéal ionstraimí ar an gcolún na stiúrtha, painéal ina bhfuil lascbhosca, rialtán luais, cnaipe bonnáin, cnaipe lena gcuirtear an t-inneall ag réchasadh, lasc spléachaíola, lasc solais, táscaire stádais ceallra agus coigeartóir luais. Tá dhá luamhán lámhoibrithe ar an bhfeithicil, lena rialaítear an luasghéarú, an coscánú agus an cúlú. Is féidir an stiúir a choigeartú ionas go bhféadfaí í a oibriú le leathláimh. Tá córas coscánaithe leictreamaighnéadach athghiniúnach “cliste” inti. Ar cheallraí lánluchtaithe, is féidir turas uasta chomh fada le 45 ciliméadar a dhéanamh inti, agus is féidir luas uasta 15-16 km/h, nó faoin tuairim sin, a bhaint aisti. Is féidir go mbeadh feisteáin eile uirthi ar nós mionrothaí frith-iompaithe ar a deireadh, ciseán siopadóireachta, coimeádán maide siúil, etc. Is féidir an fheithicil a stuáil chun í a iompar. Is féidir í a úsáid ar bhóithre, ar chosáin, ar chabhsaí páirce, ar raoin rothar agus ar chonairí fóillíochta áirithe, nó i limistéir coisithe (e.g. ionaid siopadóireachta). Féach an íomhá (*1).

8703 10 18
RIALACHÁN CUR CHUN FEIDHME (AE) 2021/1258 ÓN gCOIMISIÚN

an 26 Iúil 2021

lena gcláraítear ainm i gclár na sonrúchán tionscnaimh faoi chosaint agus na dtásca geografacha faoi chosaint (“Őrségi tökmagolaj” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1) agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2), pointe (a), de Rialachán (AE) Uimh. 1151/2012, rinneadh an t-iarratas a thíolaic an Ungáir ar chlárú an ainm “Őrségi tökmagolaj” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Őrségi tökmagolaj” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Őrségi tökmagolaj” (TGFC) cláraithe anois. Leis an ainm a shonraítear sa chéad mhír sainítear táirge de chuid Aicme 1.5. Olaí, saill agus geir (im, margairín, olaí, etc.) d’Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 26 Iúil 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 103, 25.3.2021, lch. 18.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
RIALACHÁN CUR CHUN FEIDHME (AE) 2021/1303 ÓN gCOIMISIÚN

an 5 Lúnasa 2021

lena gcealaítear an chosaint arna tabhairt don sonrúchán tionscnaimh (“Neusiedlersee-Hügelland” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 106 de,

De bharr an mhéid seo a leanas:

(1) Le hAirteagal 19 de Rialachán Tarmligthe (AE) 2019/33 ón gCoimisiún (2) sonraítear go bhfuil feidhm mutatis mutandis ag an nós imeachta a bhunaítear le hAirteagal 94 agus le hAirteagail 96 go 99 de Rialachán (AE) Uimh. 1308/2013 maidir le cealú sonrúcháin tionscnaimh faoi chosaint de réir bhrí Airteagal 106 de Rialachán (AE) Uimh. 1308/2013.

(2) De bhun Airteagal 19 de Rialachán Tarmligthe (AE) 2019/33, rinneadh an t-iarratas a thíolaic an Ostair ar chealú an tsonrúcháin tionscnaimh faoi chosaint “Neusiedlersee-Hügelland” a fhoilsiú in Iris Oifigiúil an Aontais Eorpaigh (3).

(3) I gcomhréir le hAirteagal 98 de Rialachán (AE) Uimh. 1308/2013, ós rud é nár tugadh aon fhógra faoi ráiteas freasúra don Choimisiún, ba cheart an sonrúchán tionscnaimh faoi chosaint “Neusiedlersee-Hügelland” a chealú.

(4) I bhfianaise chealú chosaint an tsonrúcháin tionscnaimh “Neusiedlersee-Hügelland”, ní mór an iontráil a scriosadh ó chlár an Aontais um shonrúcháin tionscnaimh faoi chosaint agus um thásca geografacha faoi chosaint i gcomhair fíonta dá dtagraítear in Airteagal 104 de Rialachán (AE) Uimh. 1308/2013.

(5) Tá na bearta dá bhforáiltear sa Rialachán seo i gcomhréir leis an tuairim ón gCoiste um Chomheagrú na Margaí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Cealaítear leis seo an chosaint a thugtar don sonrúchán tionscnaimh “Neusiedlersee-Hügelland” (STFC).

Airteagal 2 Cealaítear leis seo clárú an tsonrúcháin tionscnaimh “Neusiedlersee-Hügelland” (STFC) sa chlár um shonrúcháin tionscnaimh faoi chosaint agus um thásca geografacha faoi chosaint i gcomhair fíonta.

Airteagal 3 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 5 Lúnasa 2021. Thar ceann an Choimisiúin An tUachtarán Ursula VON DER LEYEN

(1) IO L 347, 20.12.2013, lch. 671.

(2) Rialachán Tarmligthe (AE) 2019/33 ón gCoimisiún an 17 Deireadh Fómhair 2018 lena bhforlíontar Rialachán (AE) Uimh. 1308/2013 ó Pharlaimint na hEorpa agus ón gComhairle maidir le hiarratais ar chosaint sonrúchán tionscnaimh, tásca geografacha agus téarmaí traidisiúnta in earnáil an fhíona, an nós imeachta agóide, srianta ar úsáid, leasuithe ar shonraíochtaí, cealú cosanta agus lipéadú agus cur i láthair (IO L 9, 11.1.2019, lch. 2).

(3) IO C 57, 17.2.2021, lch. 28.
ní sháróidh an t-uaschion dé-ocsaíde sulfair 100 milleagram in aghaidh an lítir le haghaidh fíonta dearga dá dtagraítear i bpointe A.1.(a) de Chuid B d’Iarscríbhinn I a ghabhann le Rialachán Tarmligthe (AE) 2019/934 agus le leibhéal siúcra iarmharaigh is lú ná 2 ghram in aghaidh an lítir

ní sháróidh an t-uaschion dé-ocsaíde sulfair 150 milleagram in aghaidh an lítir le haghaidh fíonta bána ná rosé dá dtagraítear i bpointe A.1.(b) de Chuid B d’Iarscríbhinn I a ghabhann le Rialachán Tarmligthe (AE) 2019/934 agus le leibhéal siúcra iarmharaigh is lú ná 2 ghram in aghaidh an lítir

le haghaidh na bhfíonta uile eile, déanfar an t-uaschion dé-ocsaíde sulfair arna chur i bhfeidhm i gcomhréir le Cuid B d’Iarscríbhinn I a ghabhann le Rialachán Tarmligthe (AE) 2019/934 a laghdú le 30 milleagram in aghaidh an lítir
(23)

Mar a luaitear in aithris (21) thuas, shampláil an Coimisiún trí chuideachta/grúpa cuideachtaí. Mar sin féin, bhí an líon eintiteas a bhí le himscrúdú i bhfad níos mó ós rud é go raibh seacht dtáirgeoir onnmhairiúcháin i gceann de na grúpaí. Ina theannta sin, bhí trádálaithe gaolmhara agus allmhaireoir gaolmhar ag na cuideachtaí/grúpaí a bhí bainteach le díolachán an táirge lena mbaineann. Is leagan oscailte den fhreagra samplála a bhí ar fáil do gach táirgeoir onnmhairiúcháin comhoibríoch a bhí maíomh an chéad táirgeora onnmhairiúcháin maidir leis an méid díolachán bunaithe agus is ar an bhfíor-mhéid a thuairiscigh na táirgeoirí onnmhairiúcháin uile a bhí an cinneadh maidir leis an tsampláil bunaithe. Agus an méid díolachán a thuairiscigh an dá tháirgeoir onnmhairiúcháin atá i gceist á mheas ag an tríú táirgeoir onnmhairiúcháin, thuairiscigh sé (5 % - 10 %) níos mó i dtéarmaí méideanna díolachán i gcomparáid leis an gceathrú ceann. Thairis sin, ní critéar ábhartha maidir le roghnú an tsampla faoi Airteagal 17(1) den bhun-Rialachán iad na hargóintí a léirigh an dara táirgeoir onnmhairiúcháin. Dá bhrí sin, tháinig an Coimisiún ar an gconclúid go bhfuil an sampla roghnaithe ionadaíoch ar bhonn na gcritéar a léirítear in Airteagal 17(1) agus nár chuir an dá pháirtí atá i gceist aon sonraí ábhartha ar fáil lena gcuirfí in aghaidh na conclúide sin. Dá bhrí sin, diúltaíodh an iarraidh.
(4)

Leis an dara fomhír d’Airteagal 85(2) de Rialachán (AE) Uimh. 648/2012, an Údarás Eorpach um Urrúis agus Margaí (ÚEUM), i gcomhar leis an Údarás Eorpach um Árachas agus Pinsin Cheirde, leis an Údarás Baincéireachta Eorpach agus leis an mBord Eorpach um Riosca Sistéamach, ceanglaítear orthu freisin tuarascálacha bliantúla a chur faoi bhráid an Choimisiúin, tuarascálacha ina measúnófar, inter alia, an ndearna contrapháirtithe lárnacha, comhaltaí imréitigh agus socruithe do scéimeanna pinsean iarracht iomchuí agus ina measúnófar ar forbraíodh réitigh theicniúla inmharthana lena n-éascófar rannpháirtíocht na socruithe sin in imréiteach lárnach trí bhíthin comhthaobhacht airgid agus neamhairgid a bhreacadh mar éarlaisí athrúcháin, lena n-áirítear impleachtaí na réiteach sin ar leachtacht an mhargaidh agus ar an gcomhthimthriallacht agus ar na himpleachtaí dlíthiúla nó na himpleachtaí eile a d’fhéadfadh a bheith ann. Tháinig ÚEUM ar an gconclúid an 17 Nollaig 2020 maidir leis na páirtithe leasmhara lena mbaineann, go ndearna siad iniúchadh i gcaitheamh na mblianta ar réitigh áirithe chun maolú a dhéanamh ar na dúshláin atá os comhair na socruithe do scéimeanna pinsean, réitigh lena bhféadfaí tacú le socruithe do scéimeanna pinsean, bíodh gnáthchúinsí nó tréimhse struis ann. Tháinig ÚEUM ar an gconclúid freisin, áfach, gur gá na réitigh sin a fhorbairt tuilleadh, nó go bhféadfadh sé go mbeadh gá roinnt athruithe rialála a bheith ag gabháil leo i gcásanna áirithe. Chuir ÚEUM in iúl, dá bhrí sin, go bhfuil gá le síneadh bliana amháin a chur leis an idirthréimhse.
RIALACHÁN CUR CHUN FEIDHME (AE) 2021/890 ÓN gCOIMISIÚN

an 27 Bealtaine 2021

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (“Hegykői petrezselyemgyökér” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1) agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Ungáir ar chlárú an ainm “Hegykői petrezselyemgyökér” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Hegykői petrezselyemgyökér” a chlárú,

TAR ÉIS AN RIALACHÁN SEO A GHLACADH:

Airteagal 1 Déantar an t-ainm “Hegykői petrezselyemgyökér” (TGFC) a chlárú. Leis an ainm a shonraítear sa chéad mhír sainítear táirge de chuid Aicme 1.6. Torthaí, glasraí agus gráin, iad úr nó próiseáilte, d’Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 27 Bealtaine 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 40, 5.2.2021, lch. 22.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(9)

Measann an Coimisiún thairis sin gur substaintí gníomhacha ísealriosca iad Víreas Mósáice an Pheipíonó, tréithchineál AE, aonraíoch lag Abp1 agus Víreas Mósáice an Pheipíonó, tréithchineál CH2, aonraíoch lag Abp2 de bhun Airteagal 22 de Rialachán (CE) Uimh. 1107/2009. Ní substaintí atá ina n-ábhar imní iad Víreas Mósáice an Pheipíonó, tréithchineál AE, aonraíoch lag Abp1 agus Víreas Mósáice an Pheipíonó, tréithchineál CH2, aonraíoch lag Abp2, agus comhlíonann siad na coinníollacha a leagtar amach i bpointe 5.2 d’Iarscríbhinn II a ghabhann le Rialachán (CE) Uimh. 1107/2009. Agus aird á tabhairt ar an measúnú a rinne an Ballstát rapporteur agus an tÚdarás a mhéid a bhaineann leis na húsáidí atá beartaithe i dtithe gloine buana (úsáidí a bhaineann leis an saothrú san ithir agus le hidreaponaic), is miocrorgánaigh iad Víreas Mósáice an Pheipíonó, tréithchineál AE, aonraíoch lag Abp1 agus Víreas Mósáice an Pheipíonó, tréithchineál CH2, aonraíoch lag Abp2 a meastar go mbeidh riosca íseal ag baint leo don duine, d’ainmhithe agus don chomhshaol. Is eol go mbaineann ionfhabhtú Víreas Mósáice an Pheipíonó agus macasamhlú an víris sin go sonrach le plandaí áirithe (fine Solanaceae) agus nach bhfuil tuairiscí ann go mbíonn sé ag gabháil d’orgánaigh eile. Níor sainaithníodh aon réimse criticiúil imní, agus ní dócha go mbeidh acmhainneacht tocsaineachta, ionfhabhtaíochta ná pataigineachta ag an dá thréithchineál den víreas. Ar na cúiseanna sin, níor cheart ach bearta ginearálta maolaithe a ghlacadh le haghaidh oibreoirí agus oibrithe.
(3)

Rinne an Coimisiún scrúdú ar an gcur i gcoinne a rinne an Ostair agus chinn sé go raibh sé inghlactha. Leis an gcur i gcoinne maítear go bhfuil an t-ainm “Potize”/“Putize” fós in úsáid san Ostair le haghaidh táirgí comhchosúla a dhéantar san Ostair agus gur dleathach an t-ainm a úsáid agus gur ainm é atá aitheanta leis na glúine. Thairis sin, áitítear go bhfuil tábhacht mhór eacnamaíoch ag baint le táirgeadh “Potize”/“Putize” san Ostair, go háirithe i gcás na gcuideachtaí, atá lonnaithe i ndeisceart na hOstaire, a bhíonn á tháirgeadh. Dá bhrí sin, i dtaca leis an iarratas an t-ainm sin a fhorchoimeád go heisiach do tháirgí a bhfuil an t-ainm sin orthu agus a dhéantar sa tSlóivéin (i gcomhréir le traidisiún na Slóivéine), measann an Ostair nach mór diúltú don iarratas sin. I gcás ar bith, measann an Ostair nach mór a áirithiú go mbeifear fós in ann “Potize” nó “Putize” a tháirgeadh agus an t-ainm a úsáid, ainm atá in úsáid leis na blianta fada san Ostair le haghaidh táirge a dhéantar i gcomhréir le traidisiún na hOstaire. Go hachomair, leis an gcur i gcoinne maítear gur dleathach an t-ainm atá beartaithe a chlárú, go bhfuil cáil air agus go bhfuil sé suntasach ó thaobh an gheilleagair de i gcás táirgí talmhaíochta nó bia-earraí comhchosúla i gcomhréir le pointe (b) d’Airteagal 21(1) de Rialachán (AE) Uimh. 1151/2012.
RIALACHÁN CUR CHUN FEIDHME (AE) 2021/615 ÓN gCOIMISIÚN

an 7 Aibreán 2021

lena gcláraítear sonraíocht sa chlár um shonrúcháin tionscnaimh faoi chosaint agus um thásca geografacha faoi chosaint (“Taşköprü Sarımsağı” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí, (1) agus go háirithe Airteagal 52(2), de,

De bharr an mhéid seo a leanas:

(1) De bhun mhír 2(a) d’Airteagal 50 de Rialachán (AE) Uimh. 1151/2012, rinneadh an t-iarratas a thíolaic an Tuirc ar chlárú an ainm “Taşköprü Sarımsağı” a fhoilsiú in Iris Oifigiúil an Aontais Eorpaigh (2).

(2) I gcomhréir le hAirteagal 51 de Rialachán (AE) Uimh. 1151/2012, ós rud é nár tugadh aon fhógra faoi ráiteas freasúra don Choimisiún, ní mór an t-ainm “Taşköprü Sarımsağı” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Taşköprü Sarımsağı” (STFC) cláraithe. An t-ainm a shonraítear sa chéad mhír is táirge de chuid Aicme 1.6 é. Torthaí, glasraí agus gráin, iad úr nó próiseáilte, in Iarscríbhinn XI de Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 7 Aibreán 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 436, 17.12.2020, lch. 25.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
Fearas láimhe leictrimeicniúil iniompartha le haghaidh cúram cnis pearsanta. Déanamh ubhchruthach atá ar an bhfearas agus tá sé faoi thuairim 75 × 80 × 30 mm ar a thoisí. Tá sé faoi fheireadh uiscedhíonach agus tá mótar ionsuite ann a ghineann tonnchreathanna (dá ngairtear bíoga sonacha).

As sileacan atá dromchla amuigh an fhearais déanta, agus scuaba sileacain hiopailléirginigh ar a dhá thaobh. Tá dromchla an fhearais ina thrí roinn, agus gach roinn acu faoi scuaba nach ionann tiús dóibh. Ar thosach an fhearais, tá cnaipe ann-as agus cnaipe lena méadaítear nó lena laghdaítear déine an bhíogtha.

Dearadh an fearas lena úsáid chun craiceann an éadain a ghlanadh le glantóir agus scuaba creathacha. Agus an craiceann á ghlanadh leis an bhfearas, déanann sé suathaireacht ar an éadan, suathaireacht arb é atá inti éifeacht bhreise a imríonn bíogadh an fhearais.

Is fearas é de chineál a úsáideann daoine go coitianta ina n-áitreabh féin, a bhíonn le daoine agus iad ag taisteal etc.
Le 50 bliain anuas, tá an t-aontas custaim ina cheann de chlocha coirnéal de chuid an Aontais, atá ar cheann de na bloic thrádála is mó ar domhan. Is sampla suntasach é an t-aontas custaim de lánpháirtiú rathúil an Aontais, agus tá sé bunriachtanach le haghaidh dhea-fheidhmiú an mhargaidh inmheánaigh chun leas gnólachtaí agus saoránach araon. Tháinig athruithe móra ar an aontas custaim le linn na tréimhse sin agus tá réimse leathan cúraimí á ndéanamh ag údaráis chustaim ag na teorainneacha. Ag oibriú le chéile, déanann siad a ndícheall chun trádáil dhlisteanach agus chothrom a éascú agus maorlathas a laghdú, ioncam a bhailiú le haghaidh buiséid náisiúnta agus buiséad de chuid an Aontais, agus chun cuidiú leis na saoránaigh a chosaint ar bhagairtí sceimhlitheoireachta, sláinte agus comhshaoil, agus ar bhagairtí eile. Go háirithe, trí chreat bainistithe riosca comhchoiteanna thabhairt isteach ar leibhéal an Aontais agus trí shreafaí airgid a rialú chun dul i ngleic le sciúradh airgid agus maoiniú sceimhlitheoireachta, imríonn na húdaráis chustaim ról tábhachtach sa chomhrac in aghaidh na sceimhlitheoireachta, na coireachta eagraithe agus na hiomaíochta éagóraí. I bhfianaise a sainordaithe leathain, is iad na húdaráis chustaim anois, go héifeachtach, na príomhúdaráis a bhfuil baint acu le rialú earraí ar theorainneacha seachtracha an Aontais. Ní féidir Aontas níos láidre agus níos uaillmhianaí a bhaint amach mura mbeidh na hacmhainní is gá ar fáil. Sa chomhthéacs sin, níor cheart go gcumhdófaí comhar custaim amháin sa chlár Custaim ach freisin ba cheart dó tacaíocht a chur ar fáil don mhisean custaim ina iomláine amhail dá bhforáiltear in Airteagal 3 de Rialachán (AE) Uimh. 952/2013 ó Pharlaimint na hEorpa agus ón gComhairle (4), eadhon maoirseacht ar thrádáil idirnáisiúnta an Aontais, trína rannchuidítear le gnéithe seachtracha an mhargaidh inmheánaigh, an comhbheartas tráchtála agus comhbheartas eile de chuid an Aontais atá ábhartha maidir le trádáil agus le slándáil an tslabhra soláthair a chur chun feidhme.

Dá bhrí sin, le bunús dlí an Rialacháin seo, ba cheart go gcumhdófaí comhar custaim mar a fhoráiltear dó in Airteagal 33 den Chonradh ar Fheidhmiú an Aontais Eorpaigh CFAE), an margadh inmheánach mar a fhoráiltear dó in Airteagal 114 CFAE agus an comhbheartas tráchtála mar a fhoráiltear dó in Airteagal 207 CFAE.
(1)

An 31 Iúil 2007, fuair údarás inniúil na Slóvaice (“an t-údarás inniúil meastóireachta”) iarratas, i gcomhréir le hAirteagal 11(1) de Threoir 98/8/CE ó Pharlaimint na hEorpa agus ón gComhairle (2), ar áireamh na substainte gníomhaí, clóirín gníomhach a gineadh ó chlóiríd sóidiam trí leictrealú, in Iarscríbhinn I a ghabhann leis an Treoir sin le húsáid i dtáirgí bithicídeacha de chineál táirge 1, sláinteachas an duine, mar a shainítear in Iarscríbhinn V a ghabhann leis an Treoir sin, a chomhfhreagraíonn do chineál táirge 1 mar a shainítear in Iarscríbhinn V a ghabhann le Rialachán (AE) Uimh. 528/2012.
(g)

go bhfuil an méid seo a leanas inti, nó go bhfuil sí comhdhéanta de: (i) breischéimeanna nó sárchéimeanna a d’fhéadfadh a bheith mealltach ó thaobh shaintréithe an chineáil de; (ii) ainmneacha luibheolaíocha nó gnáthainmneacha na speiceas atá sa ghrúpa speiceas plandaí talmhaíochta nó speiceas plandaí glasraí lena mbaineann an cineál; (iii) ainm an duine nádúrtha nó dhlíthiúil, nó tagairt dó, chun míthuairim a ghiniúint maidir le céannacht an iarratasóra, céannacht an duine atá freagrach as an gcineál a chothabháil nó céannacht an phóraitheora;